L'Effrontée (filmo)

L'Effrontée (La Impertinentulino) estas franca filmo de Claude Miller aperinta en 1985. Temas pri libera adapto de la romano Frankie Addams (franca traduko de The Member of the Wedding) de Carson McCullers.

 Temo 
Charlotte Castang estas 13-jaraĝa popolklasa knabino, kiu vivas en malriĉa ĉirkaŭaĵo, kaj kiu baldaŭ fariĝos adolto. Ŝi estis edukita sen patrino, kaj vivas kun frato kaj patro, kies atento fokusiĝas aliloke. Ŝia nura amikino estas Lulu, malsana 10-jaraĝa bubino, kiun ŝi volonte forlasus. Charlotte estas tedita kaj revas pri pli bona vivo, kaj ŝia vivo pliboniĝas kiam ŝi renkontas samaĝan pianistinon Clara Bauman, kiun ŝi vere admiras. Charlotte volas amikiĝi kun Clara, kiun ŝi vidas kiel elireblecon el sia medio, dum Clara ŝerce sugestas, ke Charlotte fariĝu sia asistantino.

Esperanto
En unu el la lastaj scenoj, sen apenaŭa konekto kun la cetero de la intrigo, unu el la roluloj, Jean, junulo kiu deziras amori kun la protagonistino, parolas antaŭ lampoglobuso kaj diras pli malpli jenon: "Mi jam ne malbonas (tio en Esperanto originale), tio estas Esperanto, ĝi estas tre bone konstruita, mi lernas ĝin, tio estas la estonteco, iam la tuta mondo parolos ĝin, ne devus esti landlimoj, ĉiuj civitanoj de la mondo".

 Teĥnikaĵoj 
 Reĝisoro: Claude Miller
 Aperdato en Francio: 
 Daŭro: 1h36
 Scenaro: Claude Miller, Luc Béraud, Bernard Stora kaj Annie Miller
 Produktoro: Marie-Laure Reyre
 Produktaj firmaoj:
 Film A2
 Oliane Productions
 Téléma Productions
 Distribua firmao en Francio: UGC Ph
 Muziko: Alain Jomy
 Foto: Dominique Chapuis
 Muntado: Albert Jurgenson
 Rol-disdono: Dominique Besnehard
 Ĝenro: Drama komedio

 Rolularo 
 Charlotte Gainsbourg: Charlotte Castang
 Bernadette Lafont: Léone
 Jean-Claude Brialy: Sam
 Julie Glenn: Lulu
 Clothilde Baudon: Clara Bauman
 Jean-Philippe Ecoffey: Jean
 Raoul Billerey
 Simon de La Brosse: Jacky

 Rekompencoj 
 1985: Premio Louis Delluc

 Eksteraj ligiloj 
 L'Effrontée en IMDB

Kategorio:Francaj filmoj
Kategorio:Filmoj aperintaj en 1985
Kategorio:Filmoj adaptitaj de libroj
Kategorio:Filmoj de Claude Miller